রাখাইন রাজ্য কর্তৃপক্ষ গত এপ্রিল মাসেই কামান মুসলমান, রাখাইন জনগোষ্ঠী ও রোহিঙ্গা মুসলমানদের তিনটি শিবির বন্ধ করে দেওয়ার ঘোষণা দিয়েছিল। এবার ওই তিনটি শিবিরসহ অন্য শিবিরগুলোও বন্ধ করে দেওয়ার পরিকল্পনা প্রসঙ্গে মিয়ানমারের মন্ত্রী উইন মিয়াত আয়ে বলেন, ওই শিবিরগুলো ২০১২ সাল থেকে পরিচালিত হচ্ছে। ২০১৬ সালের এপ্রিল মাসে অং সান সু চির ন্যাশনাল লীগ ফর ডেমোক্রেসি (এনএলডি) মিয়ানমারে ক্ষমতায় আসার পরই ওই শিবিরগুলো বন্ধ করে দেওয়ার পরিকল্পনা নিয়েছিল। কারণ শিবিরের বাসিন্দাদের শিক্ষা ও স্বাস্থ্যসেবা পাওয়ার এবং অর্থনৈতিক কর্মকাণ্ডে অংশ নেওয়ার সুযোগ নেই। আনান কমিশনও শিবিরগুলো বন্ধ করতে বলেছে।